Manuel García Viñó

Manuel García Viñó, nado en Sevilla o 27 de outubro de 1928 e finado en Madrid o 25 de novembro de 2013, foi un escritor en lingua castelá.
 Biografía 
Licenciouse en Dereito pola Universidade de Sevilla. En 1951 fundou a revista de poesía Guadalquivir xunto con Amalio García Arias, Fausto Botello e José María Requena. De 1960 a 1963 foi redactor xefe de La Estafeta Literaria, revista na que comezou a súa andaina profesional como crítico de arte. Tamén colaborou en El Alcázar. En 1962 foi designado secretario adxunto do Ateneo de Madrid. Foi un dos membros fundadores da Asociación Española de Críticos de Arte, da Asociation Internationale des Critiques Littéraires e da Asociación Española de Críticos Literarios. En 1965 recibiu a pensión de Literatura da fundación Juan March. Escribiu en La Razón. As súas novelas son existencialistas.

 Actividade crítica 
García Viñó foi obxecto de incontables polémicas polas súas lecturas críticas de autores como Javier Marías, Arturo Pérez-Reverte ou Almudena Grandes. García Viñó é un dos titulares da revista La Fiera Literaria.

Froito destas polémicas, foi un conflito co escritor Vicente Molina Foix no ano 2002, na gravación dun capítulo do programa literario Negro sobre blanco, presentado por Fernando Sánchez Dragó"García Viñó y Molina Foix la emprenden a bofetadas en «Negro sobre blanco» de La 2", artigo de F. Álvarez en ABC, 10 de xaneiro de 2002  (consultado o 1 de abril de 2010)..

As súas dúas obras clave a este respecto son La gran estafa. Alfagura, Planeta y la novela basura, e El País. La cultura como negocio. Desde unha perspectiva ensaística, buscan pór en evidencia os alicerces da industria cultural.

 Obras 
 Ensaios 
 Mundo y trasmundo de las leyendas de Bécquer (1970)
 El realismo y la novela actual (1973)
 Papeles sobre la "nueva novela" española (1975)
 Arte de hoy. Arte de futuro (1976)
 El mito de Fedra en la literatura (1980)
 Pintura española neofigurativa
 Novela española actual (1986)
 El profeta de la Era Acuario (1987)
 Andalucía en verso (1987)
 La novela española desde 1939: historia de una impostura
 La novela española del siglo XX
 Teoría de la novela
 La gran estafa. Alfagura, Planeta y la novela basura
 El País. La cultura como negocio (2006), con prólogo de Antonio García-Trevijano

 Novelas 
 La guerra de los soldaditos, 
 La caída de Hipólito, 
 Nos matarán jugando (1962)
 El infierno de los aburridos (1963)
 La pérdida del centro (1964)
 El pacto del Sinaí (1968)
 La granja del solitario (1969)
 El escorpión (1969)
 Fedra (1975)
 Sombras de burocracia (1981)
 Polución (1982)
 El puente de los siglos (1986)
 Congreso de burladas (1986)

 Poesía 
 Jardín de estrellas
 Sonetos a una muchacha
 El naufragio del beso
 Antología Breve
 Encontrando un paraíso
 Ruiseñores de fondo (1958)
 Un mundo sumergido (1967)
 Paisajes de dentro y fuera (1975)
 Los signos del zodíaco (1983)

 Premios 
 Premio á investigación da Fundación Universitaria Española (1980), por El mito de Fedra en la literatura
 Premio Doncel, por La guerra de los soldaditos
 Finalista do Premio Nadal
 Finalista do Premio Ciudad de Barcelona

 Notas 

 Véxase tamén 
 Ligazóns externas 
 Artigos do autor, en www.rebelion.org .

Categoría:Escritores en lingua castelá
Categoría:Nados en Sevilla
Categoría:Nados en 1928
Categoría:Finados en 2013